கேள்வி: 2,4,6-முக்குளோரோ அனிலின் - தயாரிப்பு என்பது என்ன?
பதில்: கார்பன் டெட்ராகுளோரைடு நீரற்ற கரைசலில் குளோரின் வாயுவுடன் உலர் அனிலின் வினை புரிவதன் மூலம் 2,4,6-முக்குளோரோ அனிலின் தயாரிக்கப்படுகிறது. இவ்வினையில் கரைசலில் இருந்து வெண்மையான திண்மப் பொருள் 2,4,6-முக்குளோரோ அனிலின் வீழ்படிவாகிறது. கரைசலில் நீர் அறிமுகப்படுத்தினால், வெள்ளைப் பொருள் பலபடியாக்கல் வினையினால் அனிலின் கருப்பு நிறமாக மாறும்.
கேள்வி: 2,4,6-முக்குளோரோ அனிலின் - பாதுகாப்பு குறித்து விரிவாக சொல்லுங்கள்.
பதில்: 2,4,6-முக்குளோரோ அனிலின் உற்பத்தி செய்யப்படும் போது அல்லது பயன்படுத்தப்படும் போது தொழில்சார் பணியிடங்களில் அத்தொழிலாளர்களில் இந்த சேர்மம் உள்ளிழுத்தல் மற்றும் தோல் தொடர்பு மூலம் வெளிப்பாடு ஏற்படலாம். சாயங்கள், நிறமிகள் மற்றும் பூச்சிக்கொல்லிகள் ஆகியவற்றில் உள்ள 2,4,6-முக்குளோரோ அனிலின் குடிநீர் மற்றும் சருமத் தொடர்பு மூலம் பொது மக்களுக்கும் வெளிப்படுகிறது. உள்ளிழுக்கும் போது அல்லது வாய்வழியாக உட்கொள்ளும்போது 2,4,6-முக்குளோரோ அனிலின் நச்சுத்தன்மையுடையதாக இருக்கும். ஒரு எலிக்கு 2400 மி.கி./கி.கி என்ற 2,4,6-முக்குளோரோ அனிலின் அளவு உயிர்கொல்லும் அளவாகும். சூடாக்கும்போது, 2,4,6-முக்குளோரோ அனிலின் எரிப்புக்கு உட்படாது, ஆனால் ஐதரசன் குளோரைடு, நைட்ரசன் ஆக்சைடு அல்லது கார்பன் மோனாக்சைடு ஆகிய வாயுக்கள் வெளியிடப்படுகின்றன.